google/wiki40b huggingface dataset:
रंग दे बसंती

सारांश

फिल्म रंग दे बसंती का मुख्य भाव है जागृति। यह फिल्म अपनी मान्यताओं के बारे में सोचने और उठ खड़े होने के बारे में है और हमें यह इशारा करती है कि क्रांति की ज़रूरत शायद आज भी है। फिल्म का कथानक एक युवा ब्रिटिश फिल्मकार सू की है जो भारत में बरतानी सेना में काम कर चुके अपने दादा की डायरी पढ़ कर भारत आती है, भारत के क्रांतिकारियों के बारे में एक वृत्तचित्र के निर्माण का इरादा लिये। उसका उद्देश्य है भगत सिंह, चन्द्रशेखर आज़ाद और उनके साथियों के ब्रिटिश तानाशाही के खिलाफ हुए संघर्श के बारे मे एक डॉक्युमेंट्री बनाना। चूँकि उसके पास बहुत पैसे नहीं है इस लिये वह चाह्ती है कि दिल्ली विश्वविद्यालय के कुछ छात्र उसकी इस फिल्म में अभिनय करें।
यहाँ उसकी मुलाकात डीजे (आमिर ख़ान) से होती है। डीजे को दिल्ली विश्वविद्यालय से अपनी पढाई पूरी किये हुए पांच साल हो चुके हैं। पर डीजे को ऐसा लगता है कि बाहर की दुनिया में उसके लिये कुछ नहीं रखा है। डीजे के दोस्त हैं करण (सिद्धार्थ), असलम (कुनाल कपूर) और सुखी (शर्मन जोशी)। करण- राजनाथ सिंघानिया नाम के एक उद्योगपति का बेटा है और उसकी अपने पिता से नहीं पटती। असलम जामा मस्जिद के पास की गलियों में रहने वाले एक मध्यम वर्गीय मुस्लिम घर से है। वह इन दोस्तों के बीच का शायर है। सुखी इनमें सबसे छोटा है और सबकी आंखों का तारा है। सब उसे गुट के बच्चे की तरह प्यार करते हैं। इन दोस्तों से अलग है लक्ष्मण पान्डेय (अतुल कुल्कर्णी)। लक्ष्मण एक हिन्दुत्ववादी है जिसे राजनीति पर काफी भरोसा है और वह यह मानता है कि राजनीति से देश और समाज में सुधार लाया जा सकता है। लक्ष्मण की डीजे और उसके साथियों से नहीं बनती है और उनमें अक्सर झगडा होता रहता है। डीजे और साथियों की एक दोस्त है सोनिया (सोहा अली ख़ान) - इस दल की अकेली लडकी। सोनिया की अजय (माधवन) से शादी होने वाली है। अजय एक चुस्त फाइटर पाइलट है जो कि भारतीय वायु सेना में मिग लड़ाकू विमान उडा़ता है।
ये सभी युवा बाकी के आम युवाओं की तरह अपनी ज़िन्दगियों और मौज मस्तियों मे मस्त हैं। इनकी मौज-मस्ती से भरी ज़िन्दगी में देशभक्ति इतिहास की किताबों मे वर्णित कहानियों से ज़्यादा कुछ भी नहीं है। अपनी फिल्म के माध्यम से सू दुनिया को भारतीय क्रांतिकारियों के स्वतंत्रता संग्राम में बलिदान की महानता को दर्शाना चाहती है।
कहानी मोड़ लेती है जब सोनिया के मंगेतर अजय का विमान गिर जाता है और उस हादसे में उसकी मौत हो जाती है। सरकार उस हादसे के लिये पाइलट अजय को ही जिम्मेदार मानती है। सोनिया और अजय के दोस्त इस बात को नहीं मानते। उनको पूरा यकीन था कि अजय ने कोई गलती नहीं की बल्कि उसने कई और लोगों की जान बचाने के लिये विमान को शहर में नहीं गिरने दिया। और अपनी तरफ से सच्चाई का पता लगाते हैं। फिल्म का अंत थोड़ा अलग है जिसमें अजय के दोस्तों को सच्चाई को सामने लाने के लिये भगत सिंह और राजगुरु जैसे क्रांतिकारियों वाले रास्ते का रुख करना होता है।
भारतमाता (चित्र)

भारतमाता नामक चित्र का रचना सन १९०५ में भारत के प्रसिद्ध चित्रकार अवनीन्द्रनाथ ठाकुर ने किया था।
अल्ताफ़ टायरवाला

अल्ताफ़ टायरवाला (जन्म जनवरी 1977) डैलस स्थित एक भारतीय अंग्रेजी उपन्यासकार हैं। उनका जन्म मुम्बई में भायखला के एक खोजा इस्माइली परिवार में हुआ। वे न्यूयॉर्क से बिज़नेस एडमिनिस्ट्रेशन से स्नातक हैं। उनके पहले ही उपन्यास नो गॉड इन साईट को काफी सराहा गया। 2012 में उनके उपन्यास मिनिस्ट्री ऑफ हर्ट सेंटीमेंट्स और 2014 में लघुकथा संकलन इंग्गलिश्श का प्रकाशन हुआ।
१३२४ ईसा पूर्व

१३२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इसराइल सैन्य इंडस्ट्रीज

इसराइल सैन्य इंडस्ट्रीज (आई एम आई) लिमिटेड भी तास (हिब्रू: תע"ש) के रूप में जाना जाता है, एक इजरायली हथियार निर्माता है यह इजरायली सुरक्षा बलों (विशेष रूप से इजरायल की सेना, इसराइल रक्षा के लिए मुख्य रूप से आग्नेयास्त्रों, गोला बारूद और सैन्य प्रौद्योगिकी बनाती है। बलों या आईडीएफ), हालांकि अपने छोटे हथियारों के रूप में दुनिया भर में बहुत लोकप्रिय हैं।
ब्रह्मगुप्त

जीवन परिचय

ब्रह्मगुप्त आबू पर्वत तथा लुणी नदी के बीच स्थित, भीनमाल नामक ग्राम के निवासी थे। इनके पिता का नाम जिष्णु था। इनका जन्म शक संवत् ५२० में हुआ था। इन्होंने प्राचीन ब्रह्मपितामहसिद्धांत के आधार पर ब्राह्मस्फुटसिद्धान्त तथा खण्डखाद्यक नामक करण ग्रंथ लिखे, जिनका अनुवाद अरबी भाषा में, अनुमानत: खलीफा मंसूर के समय, सिंदहिंद और अल अकरंद के नाम से हुआ। इनका एक अन्य ग्रंथ 'ध्यानग्रहोपदेश' नाम का भी है। इन ग्रंथों के कुछ परिणामों का विश्वगणित में अपूर्व स्थान है।
आचार्य ब्रह्मगुप्त का जन्म राजस्थान राज्य के भीनमाल शहर मे ईस्वी सन् ५९८ मे हुआ था। इसी कारण उन्हें ' भिल्लमालाआचार्य ' के नाम से भी कई जगह उल्लेखित किया गया है। यह शहर तत्कालीन गुजरात प्रदेश की राजधानी तथा हर्षवर्धन साम्राज्य के राजा व्याघ्रमुख के समकालीन माना जाता है।

गणितीय कार्य

'ब्रह्मस्फुटसिद्धांत' उनका सबसे पहला ग्रन्थ माना जाता है जिसमें शून्य का एक अलग अंक के रूप में उल्लेख किया गया है। यही नहीं, बल्कि इस ग्रन्थ में ऋणात्मक (negative) अंकों और शून्य पर गणित करने के सभी नियमों का वर्णन भी किया गया है। ये नियम आज की समझ के बहुत करीब हैं। हाँ, एक अन्तर अवश्य है कि ब्रह्मगुप्त शून्य से भाग करने का नियम सही नहीं दे पाये: ०/० = ०.
"ब्रह्मस्फुटसिद्धांत" के साढ़े चार अध्याय मूलभूत गणित को समर्पित हैं। १२वां अध्याय, गणित, अंकगणितीय शृंखलाओं तथा ज्यामिति के बारे में है। १८वें अध्याय, कुट्टक (बीजगणित) में आर्यभट्ट के रैखिक अनिर्धार्य समीकरण (linear indeterminate equation, equations of the form ax − by = c) के हल की विधि की चर्चा है। (बीजगणित के जिस प्रकरण में अनिर्धार्य समीकरणों का अध्ययन किया जाता है, उसका पुराना नाम ‘कुट्टक’ है। ब्रह्मगुप्त ने उक्त प्रकरण के नाम पर ही इस विज्ञान का नाम सन् ६२८ ई. में ‘कुट्टक गणित’ रखा।)
ब्रह्मगुप्त ने द्विघातीय अनिर्धार्य समीकरणों (Nx² + 1 = y²) के हल की विधि भी खोज निकाली। इनकी विधि का नाम चक्रवाल विधि है। गणित के सिद्धान्तों का ज्योतिष में प्रयोग करने वाला वह प्रथम व्यक्ति था। उनके ब्राह्मस्फुटसिद्धान्त के द्वारा ही अरबों को भारतीय ज्योतिष का पता लगा। अब्बासिद ख़लीफ़ा अल-मंसूर (७१२-७७५ ईस्वी) ने बग़दाद की स्थापना की और इसे शिक्षा के केन्द्र के रूप में विकसित किया। उसने उज्जैन के कंकः को आमंत्रित किया जिसने ब्राह्मस्फुटसिद्धान्त के सहारे भारतीय ज्योतिष की व्याख्या की। अब्बासिद के आदेश पर अल-फ़ज़री ने इसका अरबी भाषा में अनुवाद किया।
ब्रह्मगुप्त ने किसी वृत्त के क्षेत्रफल को उसके समान क्षेत्रफल वाले वर्ग से स्थानान्तरित करने का भी यत्न किया। 
ब्रह्मगुप्त ने पृथ्वी की परिधि ज्ञात की थी, जो आधुनिक मान के निकट है।
ब्रह्मगुप्त पाई (pi) (३.१४१५९२६५) का मान १० के वर्गमूल (३.१६२२७७६६) के बराबर माना।
ब्रह्मगुप्त अनावर्त वितत भिन्नों के सिद्धांत से परिचित थे। इन्होंने एक घातीय अनिर्धार्य समीकरण का पूर्णाकों में व्यापक हल दिया, जो आधुनिक पुस्तकों में इसी रूप में पाया जाता है और अनिर्धार्य वर्ग समीकरण, K y² + 1 = x², को भी हल करने का प्रयत्न किया।
लालकृष्ण आडवाणी

जीवन वृत्त

आठ नवंबर, 1927 को वर्तमान पाकिस्तान के कराची में लालकृष्ण आडवाणी का जन्म हुआ था। उनके पिता श्री के डी आडवाणी और माँ ज्ञानी आडवाणी थीं। विभाजन के बाद भारत आ गए आडवाणी ने 25 फ़रवरी 1965 को 'कमला आडवाणी' को अपनी अर्धांगिनी बनाया। आडवाणी के दो बच्चे हैं।
लालकृष्ण आडवाणी की शुरुआती शिक्षा लाहौर में ही हुई पर बाद में भारत आकर उन्होंने मुंबई के गवर्नमेंट लॉ कॉलेज से लॉ में स्नातक किया। आज वे भारतीय राजनीति में एक बड़ा नाम हैं। गांधी के बाद वो दूसरे जननायक हैं जिन्होंने हिन्दू आंदोलन का नेतृत्व किया और पहली बार बीजेपी की सरकार बनावाई। लेकिन पिछले कुछ समय से अपनी मौलिकता खोते हुए नज़र आ रहे हैं। जिस आक्रामकता के लिए वो जाने जाते थे, उस छवि के ठीक विपरीत आज वो समझौतावादी नज़र आते हैं। हिन्दुओं में नई चेतना का सूत्रपात करने वाले आडवाणी में लोग नब्बे के दशक का आडवाणी ढूंढ रहे हैं। अपनी बयानबाज़ी की वजह से उनकी काफी फज़ीहत हुई। अपनी किताब और ब्लॉग से भी वो चर्चा में आए। आलोचना भी हुई।

राजनैतिक जीवन

वर्ष 1951 में डॉक्टर श्यामा प्रसाद मुखर्जी ने जनसंघ की स्थापना की। तब से लेकर सन 1957 तक आडवाणी पार्टी के सचिव रहे। वर्ष 1973 से 1977 तक आडवाणी ने भारतीय जनसंघ के अध्यक्ष का दायित्व संभाला। वर्ष 1980 में भारतीय जनता पार्टी की स्थापना के बाद से 1986 तक लालकृष्ण आडवाणी पार्टी के महासचिव रहे। इसके बाद 1986 से 1991 तक पार्टी के अध्यक्ष पद का उत्तरदायित्व भी उन्होंने संभाला।
इसी दौरान वर्ष 1990 में राम मंदिर आंदोलन के दौरान उन्होंने सोमनाथ से अयोध्या के लिए रथयात्रा निकाली। हालांकि आडवाणी को बीच में ही गिरफ़्तार कर लिया गया पर इस यात्रा के बाद आडवाणी का राजनीतिक कद और बड़ा हो गया। 1990 की रथयात्रा ने लालकृष्ण आडवाणी की लोकप्रियता को चरम पर पहुँचा दिया था। वर्ष 1992 में बाबरी मस्जिद विध्वंस के बाद जिन लोगों को अभियुक्त बनाया गया है उनमें आडवाणी का नाम भी शामिल है।
लालकृष्ण आडवाणी तीन बार भारतीय जनता पार्टी के अध्यक्ष पद पर रह चुके हैं। आडवाणी चार बार राज्यसभा के और पांच बार लोकसभा के सदस्य रहे। वर्तमान में भी वो गुजरात के गांधीनगर संसदीय क्षेत्र से लोकसभा के सांसद हैं। वर्ष 1977 से 1979 तक पहली बार केंद्रीय सरकार में कैबिनेट मंत्री की हैसियत से लालकृष्ण आडवाणी ने दायित्व संभाला। आडवाणी इस दौरान सूचना प्रसारण मंत्री रहे।
आडवाणी ने अभी तक के राजनीतिक जीवन में सत्ता का जो सर्वोच्च पद संभाला है वह है एनडीए शासनकाल के दौरान उपप्रधानमंत्री का। लालकृष्ण आडवाणी वर्ष 1999 में एनडीए की सरकार बनने के बाद अटल बिहारी वाजपेयी के नेत़ृत्व में केंद्रीय गृहमंत्री बने और फिर इसी सरकार में उन्हें 29 जून 2002 को उपप्रधानमंत्री पद का दायित्व भी सौंपा गया।
भारतीय संसद में एक अच्छे सांसद के रूप में आडवाणी अपनी भूमिका के लिए कभी सराहे गए तो कभी पुरस्कृत भी किए गए।
आडवाणी किताबों, संगीत और सिनेमा में ख़ासी रुचि रखते हैं।
विजयनन्द

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
सामाजिक वाणिज्य

समयरेखा

नवंबर 2005 में याहू! ने सामाजिक वाणिज्य शब्द का परिचय किया था।

ऑनलाइन सामजिक वाणिज्य

ऑनलाइन सामाजिक वाणिज्य खुदरा व्यापारी जो सामाजिक बंटवारे और कार्यक्षमता को अपने वेबसाइट पर सहित करता है। कुछ उदाहरण जहां ग्राहकों को अपबु खरीदारी के अनुभव को बांटने को मौका देता है। ऑनलाइन ग्राहकों के शब्दों को भी सामाजिक वाणिज्य का हिस्सा माना जाता है यह ग्राहकों जे संबंधो को बढ़ाने में मदद करता है।
करणवीर बोहरा

प्रारंभिक जीवन

करणवीर बोहरा का जन्म एक हिंदु परिवार में 28 अगस्त 1982 में जोधपुर ,राजस्थान में हुआ था। इनके पिता का नाम महेन्द्र बोहरा तथा मधु बोहरा है। इनकी बहिन का नाम मिनाक्षी बोहरा है। इन्होंने अपनी पढ़ाई सिडनहम से पूर्ण की।
जिलेटिन

जिलेटिन (अंग्रेज़ी: Gelatin) रंगहीन, स्वादहीन, भंगुर (सुखने पर) ठोस पदार्थ है जिसका निर्माण जीव-जन्तुओं से प्राप्त उत्पादों में प्राप्त कोलेजन से किया जाता है। जिलेटिन शब्द का निर्माण लेटिन शब्द गिलेक्ट्स (gelatus) से हुआ है जिसका अर्थ जमा हुआ अथवा दृढ़ होता है।
तुर्की की जनसांख्यिकी

2017 में, तुर्की की जनसंख्या प्रति वर्ष 1.24% की वृद्धि दर के साथ 80.8 मिलियन होने का अनुमान लगाया गया था। जनसंख्या अपेक्षाकृत कम है, जो 0-14 आयु वर्ग में 23.6% गिर रही है।  ओईसीडी / विश्व बैंक आबादी के आंकड़ों के मुताबिक, 1990 से 2008 तक तुर्की में जनसंख्या वृद्धि 16 मिलियन या 29% थी।

धर्म

इप्सोस के नवीनतम स्रोतों के अनुसार, 2016 में इस्लाम तुर्की में प्रमुख धर्म था, जिसमें कुल आबादी का केवल 82% हिस्सा था, इसके बाद असंबद्ध लोगों, जिनमें 13% आबादी और ईसाई धर्म शामिल थे, 2% के साथ।
लोगों की धार्मिक मान्यताओं का कोई आधिकारिक आंकड़ा नहीं है और न ही जनगणना में यह पूछा जाता है। सरकार के मुताबिक, 99.8% तुर्की आबादी मुस्लिम है, ज्यादातर सुन्नी, कुछ 10 से 15 मिलियन एलेविस हैं। शेष 0.2% अन्य - ज्यादातर ईसाई और यहूदी हैं। हालांकि, ये प्रत्येक नागरिक के राष्ट्रीय आईडी कार्ड पर लिखे गए मौजूदा धर्म की जानकारी पर आधारित हैं, जो माता-पिता से प्रत्येक नवजात शिशु को स्वचालित रूप से पारित किया जाता है, और व्यक्तिगत रूप से व्यक्तिगत पसंद का प्रतिनिधित्व नहीं करता है।
प्रेक्षणात्मक खगोलिकी

अवलोकन खगोल विज्ञान खगोलीय विज्ञान का एक प्रभाग है, जो कि सैद्धांतिक खगोल भौतिकी के विपरीत, जो मुख्य रूप से भौतिक मॉडल के औसत दर्जे का प्रभाव खोज रही है, यह दूरबीन और अन्य खगोलीय उपकरण का उपयोग करके आकाशीय पिंडों को अवलोकित करने की प्रथा है। एक विज्ञान के रूप में, खगोल विज्ञान के दूर ब्रह्मांड के गुणों के साथ प्रत्यक्ष प्रयोग संभव नहीं हैं। तथापि, खगोलविदों एक विशाल संख्या में तारकीय घटना की जांच कर सकते हैं। यह अनुमति देता है के लिए अवलोकन डेटा का रेखांकन और सामान्य प्रवृत्तियों को दर्ज कर सकते हैं।
रुद्रदमन का गिरनार शिलालेख

रुद्रदमन का गिरनार शिलालेख पश्चिमी छत्रप नरेश रुद्रदमन द्वारा लिखवाया गया शिलालेख है। यह शिलालेख गिरनार पर्वतों पर है जो जूनागढ़ के निकट स्थित है। यह १३०-से १५० ई॰ के मध्य लिखा गया था। जूनागढ़ शिलाओं पर अशोक के १४ शिलालेख तथा स्कन्दगुप्त के शिलालेख भी है।
रुद्रदामन का गिरनार शिलालेख उच्च कोटि के संस्कृत गद्य का स्वरूप प्रकट करता है जिसमें सुबन्धु, दण्डी और बाण की गद्यशैली का पूर्वरूप देखा जा सकता है। इसकी भाषा सरल और प्रवाहपूर्ण है। इसमें दीर्घ समासों का भी प्रयोग देखते बनता है। अलंकृत शैली, नादात्मकता इसकी अन्य विशेषताएँ है।
इस शिलालेख में एक बहुत बड़े सुदर्शन तड़ाग सरोवर के निर्माण की बात कही है। इस क्षेत्र में पानी की कमी है। यह कार्य भी जनहित के लिए प्रशंसनीय प्रयास है।
2007 अमेरिकी ओपन टेनिस प्रतियोगिता - पुरुष युगल

साइमन ऐस्पेलिन /  जूलियन नोल ने  लुकास ड्लाउची /  पावेल विज़नर को 7-6(5), 6-4 से हराया।
जोवाई विधानसभा निर्वाचन क्षेत्र

जोवाई विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक वेलादमिकी शयल्ला हैं।
विवेकवाद

आधुनिक अर्थों में उन सभी विचारों को विवेकवाद (rationalism) की श्रेणी में गिना जाता है जो ज्ञान के स्रोत या न्यायसंगति के लिये तर्क (रीजन) का सहारा लेते हैं। कभी-कभी इसे बुद्धिवाद (Intellectualism) का समानार्थी समझ लिया जाता है।
लाल चावल

लाल चावल, चावल की एक किस्म है जिसमें एंथोसाइनिन ( anthocyanin) नामक पदार्थ होता है जिसके कारण यह लाल रंग को होता है।
पिंजरा तोड़

पिंजरा तोड़ (हिन्दी: पिंजरा तोड़)  दिल्ली, भारत के कॉलेजों के छात्रों और पूर्व छात्रों का स्वतंत्र सामूह है जिस का प्रयास है कि महिला छात्रों के लिए हॉस्टल और पेइंग गेस्ट (पीजी) आवास नियमों में कम प्रतिगामी और प्रतिबंधात्मक बनाए जाएँ, और उन्हें सार्वजनिक स्थानों को पुनः प्राप्त करने के लिए मदद की जाए।

पृष्ठभूमि

यह अगस्त, 2015 में शुरू किया गया था और कई कॉलेजों, विशेष रूप से दिल्ली विश्वविद्यालय के जामिया मिलिया इस्लामिया, अम्बेडकर विश्वविद्यालय दिल्ली, लेडी श्रीराम कॉलेज फॉर वीमेन, दिल्ली तकनीकी विश्वविद्यालय से छात्रों की  सक्रिय भागीदारी देखने में आई है। इस आंदोलन ने देश भर में, कई कॉलेजों, जैसे एनआईटी कालीकट, आईआईटी-रुड़की, पंजाबी यूनिवर्सिटी के छात्रों के साथ, अपने परिसरों में अपने परिसरों में कई मुद्दों को उठाने और महिलाओं को दरपेश पितृसत्तात्मक नीतियों के विरोध के लिए  पिंजरा तोड़ पहचान का उपयोग किया है। 
पिंजरा तोड़ ने हॉस्टल और पेइंग गेस्ट (पीजी) आवास में महिला छात्रों को दरपेश समस्याओं, जैसे कर्फ्यू, नीतियां जो केवल महिलाओं के लिए लागू होती हैं, नैतिक पुलिसिंग, महिलाओं के हॉस्टल के लिए उच्च कीमतों,  और बहुत सी के समाधान के लिए लोगों को लामबंद किया है। यह सुनिश्चित करने पर भी ध्यान केंद्रित किया जाता है कि विश्वविद्यालयों में 2006 में यूनिवर्सिटी ग्रांट कमिशन (यूजीसी) के दिशानिर्देशों के अनुसार एक यौन उत्पीड़न समिति स्थापित की जाए।

गतिविधियां

2016 में, पिंजरा तोड़ ने दिल्ली में कई महिलाओं के हॉस्टलों में भेदभावपूर्ण नियमों के बारे में महिलाओं के लिए दिल्ली आयोग (डीसीडब्ल्यू) को एक रिपोर्ट सौंपी। इसके बाद डीसीडब्ल्यू ने 23 विश्वविद्यालयों और दो संस्थानों को नोटिस जारी किया। डीसीडब्ल्यू ने सात महाविद्यालयों को नोटिस जारी किया है कि पुरुषों और महिलाओं के लिए छात्रावास कर्फ्यू के समय अलग क्यों हैं।
13 फरवरी, 2017 को साहित्य कला परिषद द्वारा आयोजित एक थियेटर उत्सव में अपने नाटक में 'ब्रा' और 'पेंटी' जैसे शब्दों के इस्तेमाल के लिए कमला नेहरू कॉलेज की थियेटर सोसायटी, लक्ष्वाय की अयोग्यता के बाद, पिंजरा तोड़ के सदस्यों ने अयोग्यता के विरोध में 'ए ओड टू ब्रा, पेंटी और साहित्य कला अकादमी' नाम का एक शो किया। उन्होंने महिलाओं के अंडरगारमेंट्स के कलंकित करने का विरोध करने के लिए प्रदर्शन के पश्चात श्री राम सेंटर फॉर परफॉर्मिंग आर्ट्स की बाहरी दीवार पर ब्रा लटका कर वहीँ छोड़ दिए। 

विवाद

21 सितंबर, 2015 को, पिंजरा तोड़ के दो महिला कार्यकर्ताओं ने, दिल्ली यूनिवर्सिटी नॉर्थ कैम्पस में लोकतंत्र की दीवार पर पोस्टर चिपकाने के लिए एक व्यक्ति से फोन कॉल प्राप्त किया जो सत्यवती कॉलेज का छात्र और अखिल भारतीय विद्या परिषद (एबीवीपी) के सदस्य होने का दावा कर रहा था। उस व्यक्ति ने दो छात्रों को मारने पीटने की धमकी दी, अगर वे कभी फिर ऐसे पोस्टर लगाते हैं। एबीवीपी ने इस बात से इनकार किया कि फोन करने वाले के पास संगठन की ओर से बोलने का कोई अधिकार था, और कहा कि उन्हें पिंजरा तोड़ या इसके द्वारा पोस्टर लगाने पर कोई आपत्ति नहीं थी। पिंजरा तोड़ ने एक एफआईआर दाखिल करके और एक नए पोस्टर के साथ जवाब देते हुए कहा, "आप दीवारों को लॉक नहीं कर सकते।"
सुप्रभातम्

वेंकटेश्वर सुप्रभातम्

वेंकटेशसुप्रभातम् की रचना लगभग 1430 ई में श्री अनन्ताचार्य ने की थी।
रेवती (नक्षत्र)

यह एक नक्षत्र है और ३२ तारों का एक समूह है। यह मृदु मॅत्र संज्ञक नक्षत्र है। इस नक्षत्र में विद्या का आरंभ, गृह प्रवेश, विवाह, सम्मान प्राप्ति, देव प्रतिष्ठा, वस्त्र निर्माण इत्यादि कार्य संपन्न किए जाते हैं। इसमें दक्षिण दिशा की यात्रा तथा शव दाह से कार्य नहीं किए जाते। इस नक्षत्र के देवता पूषा हैं। यह मीन राशि का अंतिम नक्षत्र है। इसके स्वामी ग्रहों में बुध हैं। इस नक्षत्र पर गुरू एवं बुध का संयुक्त प्रभाव होता है।
जन्म जिन जातकों क जन्म इस नक्षत्र में होता है वह बुध महादसा में जन्म लेते हैं। तथा तेजस्वी, सुंदर, चतुर, विद्द्वान होते हैं। धन धान्य से युक्त होते हैं।
नामाक्षर दे, दो, च, ची अक्षरों पर चरणानुसार।
रोग इस नक्षत्र में जन्म लेने वाले लोगों को वायु विकार, ज्वर, पीठ दर्द जैसी समस्याएं रहती हैं।
रुचि वीरा

रुचि वीरा एक भारतीय राजनीतिज्ञ हैं जो भारतीय राज्य उत्तर प्रदेश की 16वीं विधान सभा के सदस्य हैं। वो उत्तर प्रदेश के बिजनौर निर्वाचन क्षेत्र का प्रतिनिधित्व करती हैं और समाजवादी पार्टी की सदस्य हैं।
हमारा गाँव

हमारा गांव (Our Village) रशेल मिटफोर्ड (1787–1855) द्वारा लिखित ग्राम्य जीवन के १०० साहित्यिक चित्रों का संग्रह है। मूलतः इसका प्रकाशन १८२० तथा १८३० के दशक में हुआ था। यह शृंखला सबसे पहले 'द लेडी'ज मैग्जीन' में छपी।
गोपीनाथ साहा

पश्चिम बंगाल (भारत) का क्रांतिकारी जिसने कोलकाता के पुलिस आयुक्त [[चार्ल्स ऑगस्टस टेगार्टकी हत्या करने का प्रयास किया। 12 जनवरी, 1924 को किए गए इस प्रयास में उससे पुलिस आयुक्त को पहचानने में चूक हुई फलतः एक अन्य अंग्रेज डे  मारा गया। इसके बाद गोपीनाथ साहा को गिरफ्तार कर लिया गया।
टैगानिक झील

टैगानिक झील अफ्रीका की एक प्रमुख झील एवं कांगो नदी का उद्गम स्थल है।
इरावती कर्वे

परिचय

इरावती कर्वे का जन्म बर्मा में हुआ था किन्तु वे पुणे में पढ़ी-लिखीं और बड़ी हुईं। उन्होने सन् १९२८ में मुम्बई विश्वविद्यालय से समाजशास्त्र में मास्टर डिग्री प्राप्त की। इसके पश्चात 1930 में बर्लिन विश्वविद्यालय से नृविज्ञान में पीएचडी की उपाधि ली। वे पुणे के डेक्कन कॉलेज के समाजशास्त्र तथा नृविज्ञान विभाग की विभागाध्यक्ष रहीं। उन्होने सन् १९४७ में दिल्ली में हुए भारतीय विज्ञान कांग्रेस के नृविज्ञान प्रभाग की अध्यक्षता की। उन्होने अकादमिक एवं अन्य विषयों पर मराठी व अंग्रेजी दोनों भाषाओं में बहुत अधिक लिखा। 'युगान्त' के लिए उनको साहित्य अकादमी पुरस्कार से सम्मानित किया गया।
सुखोई एसयू-17

विकास

1963 में सुखोई एसयू-7बी लड़ाकू-बमवर्षक की कम गति और टेक-ऑफ/लैंडिंग प्रदर्शन में सुधार करने की मांग करते हुए सुखोई ओकबी ने एसएएसजीआई से इनपुट के साथ एक चर-स्वीप विंग प्रौद्योगिकी प्रदर्शक बनाया। सुखोई एसयू-7आईजी (आंतरिक पदनाम एस-22आई, नाटो पदनाम "फिटर-बी") जो कि उत्पादन मे अब सुखोई एसयू-7बीएम के नाम में परिवर्तित हो चुका है। उसमे कई सारे परिवर्तन किया गए थे। सुखोई एसयू-7आईजी पहली बार 2 अगस्त 1966 को वी.एस. इलुशिन के नियंत्रण में उड़ाया गया था। उसके बाद यह सोवियत संघ का पहला चर ज्यामितीय विमान बन गए था। परीक्षण से पता चला कि परंपरागत सुखोई एसयू-7 की तुलना में टेक-ऑफ और लैंडिंग की गति 50-60 किमी प्रति घंटा (31-37 मील प्रति घंटा) कम हो गई थी। जिससे विमान सीमित जगह से भी उड़ सकता था।
उत्पादन विमान का नाम एसयू -17 (नाटो पदनाम "फिटर-सी", कारखाना पदनाम एस-32) था और इसे अनधिकृत रूप से सेवा में स्ट्रिज (स्ट्रीट, मार्टलेट) करार दिया गया था। नए पंख के अलावा, यह अतिरिक्त ईंधन और एविऑनिक्स के लिए एक नए चंदवा और एक पृष्ठीय फ्यूजल रीढ़ के रूप में अपने पूर्ववर्ती सुखोई एसयू-7 से अलग था। 19 जुलाई, 1969 को ई.के. कुकुसेव के नियंत्रण में पहली बार सुखोई एसयू-17 ने उड़ान भरी थी।
कुल 2,867 सुखोई एसयू-17 और इसके वेरिएंट बनाए गए, जिनमें से 1,165 को 15 देशों में निर्यात किया गया था।
राजू लामा

सामाजिक काम करता है

राजू लामा फाउंडेशन, नेपाल में ग्रामीण समुदायों में शिक्षा को बढ़ावा देने के लिए काम करता है। यह विशेष रूप से स्कूलों के निर्माण में माहिर है, और छात्रों को शिक्षा प्राप्त करने में सक्षम होने के लिए सामग्री उपलब्ध कराना है।
रिक हसबैंड

रिक डगलस हसबैंड (१२ जुलाई १९५७ - १ फ़रवरी २००३) संयुक्त राज्य वायुसेना कर्नल और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, विलियम मैककूल और इलान रेमोन थे।
सिडनी जेम्स वेव

सिडनी जेम्स वेव (१८५९ - १९४७) फेबियन समाजवादी विचारधारा के मुख्य सिद्धांतकार थे।

परिचय

सिडनी जेम्स का जन्म निम्न मध्यम वर्ग के परिवार में हुआ था। माता पिता की आर्थिक स्थिति अच्छी तो न थी, फिर भी उन्हें शिक्षा के लिए स्विटजरलैंड और जर्मनी भेजा गया। लंदन विश्वविद्यालय में भी उन्होंने अध्ययन किया। १९ वर्ष की उम्र में उन्होंने जानपद सेवा में प्रवेश किया, और वहाँ पर १८९१ तक कार्य किया। इसके पश्चात् त्यागपत्र देकर वे फेबियन सोसयटी द्वारा समाजसुधार के कार्य में लग गए। उनके लेख 'फैबियन ऐसेज़' में प्रकाशित हुए जिन्हें वीट्रिस पीटर ने पढ़ा ओर वह इनसे प्रभावित हुई। १८९२ में वेब का विवाह बीट्रिस से हुआ। पीटर का परिवार १९वीं शताब्दी के औद्योगिक विकास से लाभान्वित था। यह बड़े उद्योगपति थे और धनाढ्य भी। इसके कारण बीट्रिस का संपर्क प्रमुख व्यक्तियों से था। १८८७ में व समाजकार्य में प्रविष्ट हुई थीं और अपने चचेरे भाई के साथ 'लाइफ ऐंड लेबर ऑव दी पीपुल ऑव लंडन' प्रकाशित कर चुकी थीं। सिडनी से भेंट के समय वह 'दि कोओपरेटिव मूवमेंट इन ग्रेट ब्रिटेन' पुस्तक पर कार्य कर रही थीं।
१८९२ में विवाह के पश्चात् उनका लंदनगृह बौद्धिक कार्य और गंभीर सामाजिक चिंतन का केंद्र बना। इसके पश्चात् इन दोनों ने मिलकर कई ग्रंथों की रचना की और स्थानीय सरकार, मजदूर संघ आंदोलन, निर्धन नियम प्रशासन और सहकारी आंदोलन पर निष्पक्ष अनुसंधान द्वारा व्यावहारिक विचार प्रस्तुत किए।
सक्रिय राजनीति और शासन से वेब का संपर्क काफी घनिष्ठ था। वे लंदन काउंटी कांउसिल के १८९२ से १९१० तक सदस्य थे और उन्हीं के प्रयासों के परिणामस्वरूप 'लंदन स्कूल ऑव इकनामिक्स ऐंड पोलिटिकल साइंस' की स्थापना हुई, तथा १९०२ से १९१९ तक उन्होंने इसमें जन प्रशासन के आचार्य का कार्य किया। १९२२ में वे संसद्सदस्य निर्वाचित् हुए और १९२४ में मैकडोनल के मंत्रिमंडल में 'बोर्ड ऑव ट्रेड' के सभापति नियुक्त हुए। १९२९ में जब मजदूर दल को पुन: सत्ता प्राप्त हुई तो वे उपनिवेश मंत्री नियुक्त हुए, जिस पद पर उन्होंने १९३१ तक कार्य किया। १९२९ में मैक्डानल के जोर देने पर उन्होंने पियरेज (बैरन पास फील्ड) स्वीकार की। १९३१ में उन्होंने जनजीवन से अलग रहकर अपना शेष जीवन लेखन कार्य में लगाया।
१९१३ में उन्होंने 'दी न्यू स्टेट्समैन' की स्थापना की। १९३२ में वे सोवियत संघ गए और वहाँ से लौटने पर १९३५ में अपनी पुस्तक 'सोवियत कम्युनिज्म' प्रकाशित की। १९४३ में बीट्रिस की मृत्यु हुई। उसके चार वर्ष बाद सिडनी की भी जीवनलीला समाप्त हुई।
ओत्राण्टो जलसन्धि

यह विश्व की एक प्रमुख जलसन्धि हैं |